Gregory Michael Aymond

**Gregory Michael Aymond** (født 12. november 1949 i New Orleans i Louisiana i USA) er en amerikansk katolsk prelat og erkebiskop av New Orleans. Han var tidligere biskop av Austin i Texas. 
## Liv og virke
### Bakgrunn
Gregory Michael Aymond var den eldste av tre barn, og ble født ned Lake Pontchartrain i nabolaget Gentilly i New Orleans. Han gikk på *St. James Major Elementary School*, og blr evakuert fra New Orleans med familien med skiff etter Hurricane Betsy i 1965. Etter uteksaminering fra *Cor Jesu High School* i New Orleans i 1967 studerte han på *St. Joseph Seminary College* i Saint Benedict i Louisiana til 1971. Så gikk han på *Notre Dame Seminary* i New Orleans og fikk i 1975 graden Master of Divinity. Han tok ytterligere studierr ved *Institute for Ministry* i Loyola University New Orleans.

### Prest
Gregory Aymond ble presteviet den 10. mai 1975 av erkebiskopen av New Orleans, Philip Hannan.

Han ble professor og senere rektor ved *St. John Vianney Preparatory School i New Orleans* frem til 1981, da han ble direktør for utdanning og professor i pastoralteologi og homiletikk ved *Notre Dame Seminary*. Fra 1986 til 2000 var han president og rektor for *Notre Dame*; hans funksjonstid var den lengste i presteseminarets historie.

Under sin prestetjeneste fungerte han også som administrerende direktør for Institutt for kristen formasjon, med ansvar for katolske skoler og religionsundervisning. Han var direktør for *Society for the Propagation of the Faith* og var medlem av dets nasjonale styre (1977–2000). I løpet av 1980-tallet reiste Aymond og andre fra *Notre Dame* til Mexico for å bygge hus og gi religionsundervisning. I 1994 grunnla han *Christ the Healer*, et medisinmisjonsprogram utgåender fra erkebispedømmet New Orleans i Granada i Nicaragua.

### Hjelpebiskop i New Orleans
Den 19. november 1996 utnevnte pave Johannes Paul II ham til titulærbiskop av *Acholla* og hjelpebiskop i New Orleans. Erkebiskopen av New Orleans, Francis B. Schulte, bispeviet ham den 10. januar 1997; medkonsekratorer var erkebiskop av Miami John Clement Favalora og erkebiskop emeritus av New Orleans Philip Hannan.

### Koadjutorbiskop, så biskop, av Austin
Den 2. juni 2000 utnevnte Johannes Paul II ham til koadjutorbiskop av Austin bispedømme. Gregory Michael Aymond ble ordinarie biskop av Austin 2. januar 2001, etterfølgende biskop John Edward McCarthy, som fratrådte.

Bispedømmet vokste kraftig under hans tid der, delvis som følge av innvandring, og Austin hadde faktisk flere kirkebesøkende enn mange av landets erkebispedømmer, som blant annet New Orleans etter Hurricane Katrina.

### Erkebiskop av New Orleans
Den 12. juni 2009 utnevnte pave Benedikt XVI ham til erkebiskop av New Orleans. Innsettelsen der fant sted den 20. august samme år.

Aymonds forgjenger, erkebiskop Alfred Hughes, implementerte etter orkenen *Katrina* et kontroversielt kirkekonsolideringsprogram som reduserte bispedømmets menigheter fra 142 til 108. Stormen fordrev nesten en firedel av kirkens tidligere medlemsmasse, samtidig som de fysiske skader ble beregnet til å oppga til nesten 300 millioner dollar. Erkebiskop Aymond tillot tidvis gjenåpningen av flere kirker ved særskilte anledninger.

Aymond ver en av mer enn 80 amerikanske biskoper som skrev til University of Notre Dame i South Bend i Indiana og protesterte mot at universitet gav æresdoktorat til president Barack Obama; biskopene viste til Obama abortstøtte og støtte til forskning på embryoniske stamceller, som innhøstes ved aborter.

Fra 3. april 2019 til 20. august 2020 var han også apostolisk administrator for bispedømmet Alexandria i Louisiana som da var vakant.

23. mars 2020 kunngjorde Aymond at han hadde testet positivt for det nye koronaviruset SARS-CoV-2.

## Verker
* Aymond, Gregory Michael: *Courageous Moral Leadership*. Washington, DC: National Catholic Educational Association (NCEA), 2004. , .
* Sofield, Loughlan; Juliano, Carroll; & Aymond, Gregory Michael: ''Facing Forgiveness: A Catholic's Guide to Letting Go of Anger and Welcoming Reconciliation''.  Notre Dame, Indiana: Ave Maria Press, 2007. , .

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Joseph Krol (1910-1996) *1953 
* Erkebiskop Francis Bible Schulte (1926-2016) *1981
* Erkebiskop *Gregory Michael Aymond* (1949-) *1997

## Referanser